
[image: image1.png]ROMANIA






Parlamentul României


Camera Deputaţilor

Comisia pentru administraTie publică,         

    10.09.1997

amenajarea teritoriului Si echilibru 
 
           252/XVIii/6




 ecologic





A  V  i  Z

asupra proiectului de Lege pentru aprobarea 

Ordonanţei Guvernului nr.63/1997 privind stabilirea

unor facilităţi pentru dezvoltarea turismului rural



Cu adresa nr.228 din 2 septembrie 1997 Preşedintele Camerei Deputaţilor a înaintat Comisiei pentru administraţie publică, amenajarea teritoriului şi echilibru ecologic, în vederea examinării şi avizării, proiectul de Lege pentru aprobarea Ordonanţei Guvernului nr.63/1997 privind stabilirea unor facilităţi pentru dezvoltarea turismului rural.



In urma examinării proiectului de lege susmenţionat, în şedinţa din 9 septembrie 1997, comisia a hotărât avizarea favorabilă şi propune ca acesta să fie supus spre dezbatere şi adoptare, cu următoarele amendamente:



Din cuprinsul art.1 rândul 3, să se elimine cuvântul “unic”, propunerea de amendament fiind motivată de faptul că exercitarea numai a activităţii de asigurare de servicii turistice nu poate fi susţinută cu eficienţă.



La art.2 litera a) se propune a fi reformulată astfel:



“a) consiliile locale pun la dispoziţie cu prioritate din terenurile disponibile, în formele şi condiţiile prevăzute de lege, suprafeţe de teren necesare construirii, dezvoltării şi exploatării de pensiuni turistice şi pensiuni agroturistice.” 

întrucât numai în acest fel se crează facilităţile avute în vedere.



Tot la art.2 litera c) se propune a fi reformulată astfel:



“c) asistenţă tehnică de specialitate sub toate formele din partea Ministerului turismului”.



Propunerea de amendament este motivată de faptul ca nu poate fi prevăzută prin lege obligativitatea acordării de asistenţă tehnică de către asociaţiile profesionale.


PRESEDINTE, 




SECRETAR,

deputat ION CÎRSTOIU


deputat SORIN IOAN MARINESCU

